section_heading: Propagandno-psihološke aktivnosti nakon završetka Domovinskog rata
paragraph_text: I u izvješćima izbjeglih Srba spominju se stradanja Srba i civila ostalih narodnosti i od djelovanja srpske vojske te međusobna ubojstva i samo ubojstva Srba tijekom povlačenja, što su u medijsko-diplomatskoj hajci države i ustanove nesklone Hrvatskoj i mediji u njihovom vlasništvu prešutjeli ili ignorirali. Nadalje, zapis u knjizi HHO-a objavljenoj 2001. pokazuje da su pobunjeni Srbi ubijali Srbe koji nisu htjeli ići u evakuacijsku kolonu. O evakuaciji su ih obavijestile njihove vlasti. Utjerali su im veliki strah od Hrvatske vojske, a oni Srbi koji nisu bježali, morali su se skriti, da ih ne bi ubili Srbi. Zabilježeno je izjavama svjedoka Srba da su srpske vojne, paravojne, milicijske i paramilicijske snage išle po kućama i provjeravali idu li ljudi, a one koji nisu htjeli ići, ubijali, prebijali, pucali po njima. Dio se naknadno priključio evakuacijskoj koloni zato što su bile zaostale grupe za teror. Dio objekata (kuća, zgrada) na okupiranom području zapalili su sami Srbi prilikom povlačenja tijekom Oluje. Dosta objekata kao što su bolnice, pošte, hotele, policijske postaje, skladišta s oružjem koje Srbi nisu uspjeli izvući, pobunjeni su Srbi minirali ili zapalili nakon odlaska, da ne padnu Hrvatima u ruke.